open-index/open-wikipedia-markdown huggingface dataset:
ביסטריופלמה

**ביסטריופלמה** (שם מדעי: *Bistriopelma*) הוא סוג של טרנטולות ממשפחת הפרווניתיים. הסוג הוגדר לראשונה בחודש  פברואר 2016 וכולל שני מינים של טרנטולות שמקורם של שניהם בפרו.

## אטימולוגיה
מקור השם *ביסטריופלמה* מהמילה הלטינית "בי" שמשמעה שניים ומהמילה "סטריו" שמשמעה פס. שם זה מתייחס לשני פסים בולטים של שערות צורבות הממוקמים בשני צידיה של בטן הטרנטולה.

## מאפיינים
ל*ביסטריופלמה* שני אזורים בולטים אופייניים של שערות צורבות הממוקמים משני צידי הבטן ומתחילים כבר בראשחזה. כיסי הזרע של הנקבה כמעט מקבילים ומשושי המין של הזכר מעוקלים מהבסיס.

## מינים
נכון להיום הוכרו שני מינים בסוג:
**[[Bistriopelma lamasi]]* קדרקה, 2015 – פרו
**[[Bistriopelma matuskai]]* קדרקה, 2015 – פרו

## קישורים חיצוניים

## הערות שוליים

קטגוריה:פרווניתיים
קטגוריה:בעלי חיים שתוארו ב-2016
KSHMR

**ניילס הולוול-דהר** (באנגלית: **Niles Hollowell-Dhar**; נולד ב-6 באוקטובר 1988), הידוע בעיקר בשם הבמה **קשמיר** (**KSHMR**), הוא תקליטן אמריקאי העוסק בסגנונות אלקטרו-האוס, פרוגרסיב האוס וביג רום האוס. שם הבמה שלו, כמו גם שם השיר שלו משנת 2014, מבוסס על שמה של קשמיר, חבל הארץ הצפוני של תת-היבשת ההודית שלעיתים גם נקראת כ"גן עדן עלי אדמות".

מגזין DJ Mag דירג את קשמיר במקום ה-23 ברשימת 100 הדיג'יים הטובים בעולם לשנת 2015, וכבר בשנת 2016 עלה הדירוג של ניילס ב-11 מקומות כשדורג במקום ה-12 במגזין 100 הדיג'יים הטובים בעולם לשנת 2016; על אותו דירוג שמר גם בשנת 2017.

## ביוגרפיה
ניילס הולוול, נולד בברקלי שבקליפורניה ארצות הברית, בחר את שם הבמה שלו על שמה של המדינה ההודית ג'אמו וקשמיר שמכונה גם כ"גן עדן עלי אדמות".

בתחילת דרכו היה ניילס חלק מצמד ההיפ הופ "The Cataracs " שהיו אחראים ללהיטים כמו "Like a G6" ו-"Bass Down Low".

רק בשנת 2014 החל ניילס להופיע לבדו על במות, וכבר בשנת 2015 דורג במקום ה-23 ברשימת 100 הדיג'יים הטובים בעולם על פי המגזין DJ Mag. בכך, הוענק לו פרס על דירוג הבכורה הגבוה ביותר לדיג'יי ברשימה אי פעם.

ניילס הופיע בישראל שלוש פעמים, באוקטובר 2016 ביחד עם טייסטו, ב-17 באוגוסט 2017 בתל אביב ובנובמבר 2019 ביחד עם אוליבר הלדנס ומייק וויליאמס.

## קישורים חיצוניים
* 

קטגוריה:תקליטנים אמריקאים
קטגוריה:אמנים אמריקאים הידועים בשם במה
קטגוריה:Spinnin' Records
קטגוריה:אמריקאים שנולדו ב-1988
גארו

**פייר גראנד** (צרפתית: Pierre Garand; ) הידוע בשם הבמה **גארו** הוא זמר קנדי-צרפתי מקוויבק.

גארו התפרסם לראשונה כאשר גילם את דמותו של קווזימודו במחזמר הצרפתי Notre Dame de Paris שהוא עיבוד לספר "הגיבן מנוטרדאם" של ויקטור הוגו.

הוא מחזיק בשיא של התאחדות ההקלטות הצרפתית למספר הרב ביותר של שבועות בראש מצעד השירים לזמר.

## ביוגרפיה
גראנד נולד בעיר שרברוק שבקנדה והחל לנגן בגיטרה בעידוד אביו בגיל שלוש. לאחר שירות בצבא קנדה הוא הקים להקה בשם The Untouchables, הוא התגלה על ידי המפיק הצרפתי לוק פלאמונטדון כאשר הופיע בבר קטן בקוויבק אשר ליהק אותו לתפקיד קווזימודו במחזמר Notre Dame de Paris שעלה על הבמות בפריז ב-1998 ושיריו היו להצלחה גדולה וגרסאות שלו עלו על במות במדינות רבות בעולם בהן רוסיה, פולין וארצות הברית (גארו גילם את דמותו של קווזימודו גם בגרסה האנגלית של המחזמר).

אלבום הבכורה שלו "Seul" היה לאלבום הנמכר ביותר בצרפת בשנת 2001. בשנת 2008 הוציא לראשונה אלבום באנגלית - Piece of My Soul אשר הגיע למעמד אלבום זהב בצרפת. גארו ידוע בין השאר בשיתופי הפעולה המוצלחים שלו עם אומנים אחרים, ביניהם עם סלין דיון ומישל סרדו.

לגארו בת אחת בשם אמילי מדוגמנית העבר הקנדית אורליקה.

בשנת 2010 הופיע בטקס הפתיחה של אולימפיידת ונקובר.

## קישורים חיצוניים

* 

קטגוריה:זמרים קנדים
קטגוריה:קנדים צרפתים
קטגוריה:שופטי The Voice
קטגוריה:קנדים שנולדו ב-1972
קטגוריה:צרפתים שנולדו ב-1972
520-529 לפנה"ס

**שימו לב: ערך זה מכיל אירועים מן השנים 529 - 520 לפנה"ס**

## אירועים
* 529 לפנה"ס - כנבוזי השני מתמנה למלך פרס לאחר כורש אביו, הוא כובש את מצרים וקפריסין.
* 527 לפנה"ס -פייסיסטראטוס טיראן אתונה מת ובמקומו מתמנה בנו היפיאס.
* 526 לפנה"ס - כנבוזי השני, מלך פרס כובש את מצרים ומביס את פסמתיך השלישי, מה שמביא לסיום שליטת השושלת ה-26 במצרים ולתחילת שליטת השושלת ה-27 שהייתה פרסית.
* 525 לפנה"ס - התחלת הטבעת מטבעות בעלי ציור בשני צדדיהם.
* 522 לפנה"ס - ברדיה בן כורש יורש את אחיו כנבוזי השני ומתמנה למלך פרס.
* 522 לפנה"ס - בבל מורדת בפרס.
* 521 לפנה"ס - דריווש הראשון מחליף את ברדיה ומתמנה למלך פרס. דריווש היה בנו של אחשדרפן בשם היסטספס.
* 521 לפנה"ס - המורדים הבבלים שמרדו בממלכת פרס מפסידים במרד ומגורשים.
* 520 לפנה"ס - קלאומנס הראשון מחליף את אביו,אנכסנדרידס השני ומתמנה למלך ספרטה.
* 520 לפנה"ס - דריווש הראשון מצווה כי העבודה בירושלים תתבצע על פי צוו של סבו, כורש.
* 520 לפנה"ס - קור, מכיוס נוצר, כעת הוא נמצא במוזיאון האקרופוליס שבאתונה.
* 520 לפנה"ס - הסרקופגים, מצ'רווטרי נוצרים, כעת הם נמצאים במוזיאון האסטרוסקי הלאומי שברומא.

## נולדו
* 525 לפנה"ס - אייסכילוס, כותב מחזות יווני (מת ב-456 לפנה"ס)
* 522 לפנה"ס - פינדארוס, משורר יווני.
* 521 לפנה"ס - לאונידס הראשון, מלך ספרטה.
* 520 לפנה"ס - פאניני, בלשן הודי (מת ב-460 לפנה"ס)

## נפטרו
* יולי, 529 לפנה"ס - כורש הגדול, מלך פרס.
* אנכסימנס, פילוסוף יווני (נולד בשנת 585 לפנה"ס)
* 527 לפנה"ס - פייסיסטראטוס, טיראן אתונה
* 525 לפנה"ס - פסמתיך השלישי, הפרעה האחרון בשושלת ה-26 של מצרים.
* 522 לפנה"ס - כנבוזי השני, מלך פרס.
* פוליקרטס, טיראן סאמוס.
* ספטמבר, 522 לפנה"ס - ברדיה בן כורש, מלך פרס.

## קישורים חיצוניים

*
קטגוריה:המאה ה-6 לפנה"ס לפי שנים
7 דקות אחרי חצות

**7 דקות אחרי חצות** (באנגלית **A Monster Calls**) הוא רומן לנוער שנכתב בסוגת הריאליזם הפנטסטי מאת פטריק נס שפורסם במקור בשנת 2011. הספר נכתב על פי רעיון של הסופרת שיבון דאוד ומאויר בחלקו הגדול באיוריו של ג'ים קיי. הספר זכה בפרסים רבים עבור הכתיבה והאיורים, בין היתר במדליית קרנגי ובמדליית גרינוויי לאיור. זהו הספר היחיד שזכה בשני הפרסים. הספר עובד לסרט באותו שם בשנת 2016.

## עלילה
קונור או'מאלי הוא נער בריטי בן 13 שאמו חולה מאוד, ובנוסף הוא עובר התעללות בבית הספר. בשבע דקות אחרי חצות הוא מתעורר משנתו ומגלה בחלונו מפלצת בצורת עץ טקסוס מואנש. העץ אומר לקונור שהוא יעזור לו על ידי כך שיספר לו שלושה סיפורים. בתמורה, העץ אומר שעל קונור לספר לו סיפור משלו. 

בהמשך מתברר שהאם חולה בסרטן ועוברת טיפולים כימותרפיים שבעקבותיהם עובר קונור לגור בבית אמה של אמו. הסבתא היא אישה קשה ומרוחקת, וגם אביו של קונור, שבא לביקור לאחר שעזב לארצות הברית, לא מצליח להתקרב לבנו. בעקבות הפגישות עם המפלצת והסיפורים שקונור שומע, הוא מגיע להבנה של המצב שבו הוא ואמו נמצאים.

## תרגום לעברית
* **7 דקות אחרי חצות**, תרגמה עפרה אביגד, הוצאת מודן ואוקיינוס, 2016

## קישורים חיצוניים
* 

קטגוריה:ספרי ילדים ונוער
קטגוריה:ספרים שעובדו לסרטים
קטגוריה:ספרי 2011
קטגוריה:ספרי הוצאת מודן
אגנס מבוהמיה

**אגנס מבוהמיה** (בצ'כית: **Anežka Přemyslovna**; 20 ביוני 1211 – 2 במרץ 1282), הידועה גם כ**אגנס מפראג**, הייתה נסיכה בוהמית שבחרה בחיי פרישות, והוכרזה כקדושה של הכנסייה הקתולית.

## יחוס כנסייתי
אגנס הייתה בתם של אוטוקאר הראשון, מלך בוהמיה, ואשתו קונסטנצה, שהייתה אחותו של אנדראש השני, מלך הונגריה. מצד אביה הייתה צאצאית של וצלאב ולודמילה, הקדושים הפטרונים של בוהמיה. מצד אמא הייתה דודנית של אליזבת הקדושה מהונגריה.

## קורות חיים
אגנס נולדה בפראג, והחל מגיל 3 גודלה על ידי נזירות ציסטרציאניות. בשובה לפראג חזרה להתחנך במסגרת כנסייתית דומה.

בגיל 8 נערכו אירוסין בין אגנס לבין היינריך בן ה-10 בנו של הקיסר פרידריך השני ולימים קיסר בעצמו, אך אירוסין אלו בוטלו כעבור 6 שנים. לאחר מכן תוכננו עבורה נישואים להנרי השלישי, מלך אנגליה, אולם הקיסר הטיל וטו על נישואים אלו מאחר ששאף לשאת את אגנס בעצמו.

בשלב מסוים אגנס מאסה בשידוכים הפוליטיים והחליטה להקדיש את חייה לכנסייה. בהתערבותו של האפיפיור גרגוריוס התשיעי שחרר אותה הקיסר מכוונת הנישואים.

בשנת 1234, בגיל 23, נכנסה למנזר של "מסדר קלרה הקדושה", שאותו הקימה,  ושם נשארה עד סוף ימיה. היא נפטרה בפראג ב-12 במרץ 1282.

## פעילותה הכנסייתית
בשנת 1232 הקימה בית מחסה על שם פרנציסקוס הקדוש, על קרקע שנתרמה על ידי אחיה, מלך בוהמיה, וצלאב הראשון. המוסד טיפל בחולים, נכים, עניים, ונוסעים, ובהמשך הקימה אגנס ליידו מכללה ואחר כך כנסייה של מסדר "האבירים של הכוכב האדום" שחבריו שימשו כצוות בית החולים..

באמצעות הקשרים הפרנציסקניים נודע לה על קלרה מאסיזי שאיתה יצרה קשר מכתבים, קשר שנמשך כשני עשורים. קלרה שלחה אליה חמש נזירות מאסיזי שיחד אתן הקימה ב-1234 מנזר של המסדר שלימים יקרא "מסדר קלרה הקדושה". אגנס התמנתה לאם המנזר.

## הליך הקדשתה
אגנס הייתה נערצת כקדושה כבר זמן קצר לאחר מותה. למרות זאת הוכרה רשמית כקדושה רק כעבור כ-700 שנה.
אחת הסיבות לעיכוב הייתה ששרידיה נעלמו לאחר פינוים מן המנזר בעת השיטפונות בשנים 1323-1322. בסופו של דבר המלכה אלישקה פשמיסלובנה החלה את הליך ההקדשה בשנת 1328. אולם רק בשנת 1874 האפיפיור פיוס התשיעי הכריז עליה כ"מבורכת". ההליך הסתיים ב-12 בנובמבר 1989, כאשר האפיפיור יוחנן פאולוס השני הכריז עליה כקדושה.
 
יום החג שלה הוא ה-2 במרץ.

## לקריאה נוספת
* Jan Čech, Jan Dvořak *A-Z Prague Culture Guide*, Prague Stage 1994

## קישורים חיצוניים
   
* אגנס מבוהמיה באתר CatholicSaints 
* אגנס מבוהמיה באתר santie beati 
* אגנס מבוהמיה בלקסיקון האקומני 

## הערות שוליים

קטגוריה:נזירות המאה ה-13
קטגוריה:קדושות נוצריות
קטגוריה:קדושים נוצרים
קטגוריה:אישים שהונצחו בשטרות כסף צ'כיים
קטגוריה:נשים שהונצחו בשטרות כסף
קטגוריה:נזירות נוצריות
קטגוריה:ילידי 1211
קטגוריה:נפטרים ב-1282
טקס פרסי אופיר לשנת 2001

**טקס פרסי האקדמיה לקולנוע ה-12** על שם השחקן ואיש הקולנוע הישראלי שייקה אופיר, המכונה גם "האוסקר הישראלי", התקיים ב-12 בנובמבר 2001 בסינרמה שבתל אביב. הפרסים מוענקים מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר.

הטקס שודר בשידור ערוך בערוץ 2 על ידי הזכיינית טלעד.

את רשימת המועמדים הובילו הסרטים "ג'ירפות" ו"חתונה מאוחרת" עם 13 מועמדויות, כלומר הועמדו לכל קטגוריה. אחריהם הסרט "איש החשמל" עם 12 מועמדויות.

פרס על מפעל חיים הוענק לבמאי משה מזרחי ופרס על הישגים מקצועיים הוענק לישראל רינגל.

בין מגישי הפרסים: ששון גבאי, נתן דטנר, צחי נוי, ניקי גולדשטיין, אורי בנאי.

## מועמדים
מקור:

## הערות שוליים

2001
קטגוריה:2001 בישראל
נויז (מוזיקה)

**נויז** (מאנגלית: **Noise**, רעש), או **מוזיקת רעש** היא קטגוריה מוזיקלית המאופיינת בשימוש ברעש בהקשר מוזיקלי. סוג זה של מוזיקה נוטה לאתגר את ההבחנה הקונבנציונלית בין צלילים הנחשבים מוזיקליים לכאלו שלא. נויז כולל מגוון רחב של סגנונות מוזיקליים ואמנויות הכוללות רעש כמרכיב מרכזי ביצירה. יצירת נויז יכולה להכיל רעש המופק באופן אקוסטי או אלקטרוני, ומכלי נגינה שגרתיים ולא שגרתיים כאחד. נויז עשוי לשלב צלילי מכונה, טכניקות קוליות לא מוזיקליות, מניפולציה פיזית על הקלטות אודיו, עיבוד צליל, הקלטות טבע, מוזיקה המיוצרת על ידי מחשב, תהליכים סטוכסטיים, ועוד צלילים הנוצרים באופן אקראי, לדוגמה עיוות, לולאת משוב קולית, או רעש לבן. מוזיקת נויז כללית יותר עשויה להכיל היבטים מוזיקליים שונים כגון אלתור, קקופוניה ודיסונאנס ובמקרים רבים אמני נויז זונחים את השימוש הקונבנציונלי במלודיה, הרמוניה, או קצב.

## ראו גם
* נויז רוק

## קישורים חיצוניים

## הערות שוליים

קטגוריה:מוזיקה
סאקי (קוף)

**סאקי** (שם מדעי: *Pithecia*) הוא סוג של קוף מקבוצת קופים רחבי אף החיים ביבשת אמריקה הדרומית ביערות האמזונאס.
*'
אלו קופים בעלי פרווה עבה ושחורה, פרצוף גדול ולבן או אפור עם לסתות חזקות ורעמה מעל הראש. הסאקים יכולים להגיע לאורך 50 ס"מ ולמשקל 2.5 ק"ג. הם ניזונים בעיקר מפירות, אגוזים שונים ומעלים וחיים רוב זמנם על הענפים הגבוהים ביער. עם לסתותיהם החזקות הם מצליחים לשבור את האגוזים הקשים.

===מינים===
*[[סאקי משווני]] (*Pithecia aequatorialis*)
* [[סאקי לבן רגליים]] (*Pithecia albicans*)
* *Pithecia cazuzai*
* *Pithecia chrysocephala*
* *Pithecia hirsuta*
* *Pithecia inusta*
* [[סאקי ריו טפז'וס]] (*Pithecia irrorata*)
* [[סאקי איזבל]] (*Pithecia isabela*)
* *Pithecia mittermeieri*
* *Pithecia milleri*
* [[סאקי נזיר]] (*Pithecia monachus*)
* *Pithecia napensis*
* *Pithecia pissinattii*
* [[סאקי לבן-פנים]] (*Pithecia pithecia*)
* *Pithecia rylandsi*
* *Pithecia vanzolinii''

## קישורים חיצוניים

[ממוזער|[סאקי לבן-פנים]]

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1804
קטגוריה:טקסונים שתוארו בידי אנסלם גאייטאן דמארה
קטגוריה:סאקיים
ארנבון יער

ממוזער|''Sylvilagus transitionalis''
**ארנבון יער** או **ארנבון כותנה** (שם מדעי: *Sylvilagus*) הוא סוג במשפחת הארנביים החיים ברחבי יבשת אמריקה וקרוב למין ארנבון מצוי.

ארנבוני היער הם ארנבים בעלי זנב לבן כמו הכותנה, והם בעלי אוזניים ארוכות ורגליים אחוריות ארוכות העוזרות להם להימלט מטורפים. הם חיים באמריקה הצפונית, אמריקה המרכזית ואמריקה הדרומית במגוון בתי גידול ולא רק ביערות.

הם אוכלים בישיבה מגוון צמחים וחלקי צמחים שונים, ולעיתים גם פרוקי רגליים. הם חיים בזוגות או בחבורות קטנות והגורים מצויים במאורות בעצים או באדמה עד לבגרות.

## מינים
* *Sylvilagus bachmani*
* ארנבון אודובון (*Sylvilagus audubonii*)
* *Sylvilagus cognatus*
* *Sylvilagus cunicularius*
* ארנב כותנה מזרחי (*Sylvilagus floridanus*)
* *Sylvilagus graysoni*
* *Sylvilagus nuttallii*
* *Sylvilagus obscurus*
* *Sylvilagus robustus*
* *Sylvilagus transitionalis*
* ארנבון ביצות (*Sylvilagus aquaticus*)
* *Sylvilagus brasiliensis*
* *Sylvilagus dicei*
* *Sylvilagus insonus*
* *Sylvilagus palustris*
* *Sylvilagus varynaensis*
* *Sylvilagus mansuetus*

## קישורים חיצוניים

* 

קטגוריה:בעלי חיים שתוארו ב-1867
קטגוריה:ארנביים
קטגוריה:טקסונים שתוארו בידי ג'ון אדוארד גריי
שחר פנקס

**שחר פנקס** (נולדה ב-1977) היא מחזאית ישראלית, זוכת פרס התיאטרון הישראלי לשנת 2013 על המחזה "אדם לא מת סתם" ופרס רוזנבלום לאמנויות הבמה לשנת 2014 יחד עם שיר גולדברג בקטגוריית אמנים ויוצרים מבטיחים.

## ביוגרפיה
פנקס נולדה במשמרת, ב-2006 סיימה תואר שני MFA בחוג לתיאטרון שבאוניברסיטת תל אביב.

שימשה דרמטורגית בהצגות "אם יש גן עדן", "הסוחר מוונציה", "שרי המלחמה", "הקמצן" "השבועה", "הדה גאבלר" ו"סימני דרך" (מחזמר המבוסס על הביוגרפיה של נעמי שמר) שהוצגו בתיאטרון הבימה. הייתה שותפה לכתיבת ההצגות "ארץ חדשה" ו"השבועה" יחד עם שי פיטובסקי וצעירי הבימה, עיבדה את ההצגה "אלקטרה ואורסטס – משפט רצח" עם חנן שניר, ועיבדה את ההצגה "פרסאוס ומדוזה" שהוצגה בתיאטרון חיפה.

לאורך השנים משתפת פעולה עם במאית התיאטרון שיר גולדברג עמה למדה באוניברסיטה ושימשה עמה תחקירנית ותמלילנית בתוכניות טלוויזיה. השתיים יצרו את המחזה "איש לכת" (יחד עם משה פרלשטיין) שהוצג בפסטיבל עכו, את המחזה הקומי "בשר גבירותיי ורבותי" שהוצג בתיאטרון אנסמבל הרצליה ואת המחזה "אבא שלי לא ציפור" שהוצג בפסטיבל ישראל ובתיאטרון הקאמרי. השתיים שיתפו פעולה כבמאית ומחזאית בהצגה "תהילה", עיבוד לנובלה של ש"י עגנון שהוצגה בתיאטרון החאן, בהצגה "סיפור פשוט" שהוצגה בתיאטרון הבימה, אף היא עיבוד לספרו של עגנון, בהצגה "בדמי ימיה" מאת עגנון שתועלה בתיאטרון החאן, בהצגה "אדם לא מת סתם" על בסיס סיפוריה של דבורה בארון, שהוצגה בהבימה וזיכתה את פנקס בפרס התיאטרון הישראלי, בהצגה "המאהב" על פי סיפורו של א.ב. יהושע שהוצגה בהבימה, בהצגה "אבא גוריו" שהוצגה בהבימה ובהצגה "האדרת" על פי סיפורו של ניקולאי גוגול שהוצגה בתיאטרון החאן. ב-2014 זכתה עם פרס רוזנבלום לאמנויות הבמה בקטגוריית אמנים ויוצרים מבטיחים "על עיבודים של יצירות ספרותיות להצגות בעלות סגנון פיוטי ומיוחד". בשנת 2016 העלה תיאטרון הבימה את המחזה "לבד בברלין", שהוא עיבוד של שחר פנקס לתרגום ספרו של הנס פאלאדה לעברית. בשנת 2018 העלה תיאטרון הבימה את המחזה "מיקה שלי", המבוסס על שירי יאיר רוזנבלום, שאת הנוסח שלו כתבה שחר פנקס יחד עם משה קפטן. בשנת 2024 הייתה מלווה אמנותית של המופע "מי שלא נולד - מפסיד" במלאת 80 להולדתו של חנוך לוין בתיאטרון הקאמרי.

## קישורים חיצוניים
*
*שחר פנקס באתר תיאטרון הבימה
*
*

## הערות שוליים

קטגוריה:מחזאיות ישראליות
קטגוריה:מחזאים ישראלים
קטגוריה:זוכי פרס רוזנבלום
קטגוריה:זוכות פרס רוזנבלום
קטגוריה:זוכי פרס התיאטרון הישראלי
קטגוריה:נשות המושב
קטגוריה:אנשי המושב
קטגוריה:בוגרות התיכון האזורי ע"ש בן-גוריון בעמק חפר
קטגוריה:בוגרי התיכון האזורי ע"ש בן-גוריון בעמק חפר
קטגוריה:בוגרות אוניברסיטת תל אביב: תיאטרון
קטגוריה:בוגרי אוניברסיטת תל אביב: תיאטרון
קטגוריה:ישראליות שנולדו ב-1977
קטגוריה:ישראלים שנולדו ב-1977
קטגוריה:מועצה אזורית לב השרון: אישים
530-539 לפנה"ס

**שימו לב: ערך זה מכיל אירועים מן השנים 539 - 530 לפנה"ס**

## אירועים ומגמות
* 539 לפנה"ס - כורש מלך פרס כובש את האימפריה הנאו-בבלית ומעניק ליהודים הגולים בבבל את הזכות לשוב לאוטונומיית יהוד מדינתא בארץ ישראל ולבנות את בית המקדש השני בירושלים.
* 538 לפנה"ס - "שיבת ציון"
* 534 לפנה"ס - לוקיוס טארקוויניוס סופרבוס מתמנה למלך השביעי והאחרון של רומא אחר הירצחו של המלך השישי סרוויוס טוליוס.
* 534 לפנה"ס - תחרות מחזות טרגדיה מונהגות בפסטיבל דיוניסיה שמתרחש באתונה.
* 530 לפנה"ס - כורש נהרג בקרב עם שבטים.
* כנבוזי השני מתמנה למלך פרס לאחר מות אביו כורש הגדול.
* 530 לפנה"ס - מסתיימת בניית מקדש אפולו בדלפי.

## אישים משמעותיים
* 538/539 לפנה"ס - מותו של נבונאיד, אחרון מלכי בבל.
* 535 לפנה"ס - הולדתו של הרקליטוס מאפסוס, פילוסוף יווני.
* 531 לפנה"ס - מותו של לאו דזה, מייסד הטאואיזם.

## קישורים חיצוניים

*
קטגוריה:המאה ה-6 לפנה"ס לפי שנים
סיימון קאדל

**סיימון ג'ון קאדל** (באנגלית: **Simon John Cadell**; 19 ביולי 1950 – 6 במרץ 1996) היה שחקן אנגלי הידוע בעיקר מהופעתו בתפקיד ג'פרי פיירברת'ר בקומדיית המצבים של ה-BBC "היי-די-היי!" .

## ביוגרפיה
קאדל נולד בלונדון. הוא היה בנו של סוכן התיאטרון ג'ון קאדל, ונכד של שחקנית האופי ג'ין קאדל. אחותו היא השחקנית סלינה קאדל, ואחיו במאי הפרסומות פטריק קאדל. בן דודו הוא השחקן גאי סינר , והוא היה החתן של מפיק הטלוויזיה דייוויד קרופט . קאדל למד בבית הספר "The Hall School" בהמפסטד ובבית הספר בידלס בפיסטרספילד. בין חבריו הטובים בבית הספר היה השחקן והפוליטיקאי ג'יילס ברנדרת'  שנשאר חבר קרוב עד למותו של קאדל.

קאדל בבית הספר למשחק "בריסטול אולד ויק". לקראת סוף שנות השבעים של המאה העשרים זכה להצלחה בהופעות תיאטרון. ב-1978 דיבב את הדמות בלקברי בסרט האנימציה "גבעת ווטרשיפ" המבוסס על הספר באותו שם מאת ריצ'רד אדמס. בטלוויזיה שיחק בשנים 1978 עד 1980 בסדרת הדרמה "אויב על סף ביתי". ב-1979 הופיע בסרט האסונות "מטאור" בתפקיד כתב חדשות בטלוויזיה.

תפקידו המוכר ביותר היה של מנהל כפר הנופש ג'פרי פיירברת'ר בקומדיית המצבים של ה-BBC "היי-די-היי" ששודרה בין 1980 ל-1984. עוד שיחק בדמות עובד מדינה דאנדרידג' בעיבוד הטלוויזיוני לספר "Blott on the Landscape" מאת טום שארפ משנת 1985.

ברדיו שיחק קאדל בדמות מלך האלפים סלבורן בעיבוד לספר "שר הטבעות" (1981). בין 1987 ל-1989 כיכב במשך שלוש עונות בסיטקום של ה-BBC "החיים בלי ג'ורג'" לצדה של קרול רויל  בתפקיד הראשי.

ב-1991 הופיע קאדל בסדרה הקומית הבריטית "Singles". עוד בטלוויזיה השתתף בסדרות "Minder", "ברז'ראק", "מופע הטלוויזיה של קני אוורט" ובסדרה "סיפורי הבלתי-צפוי" מאת רואלד דאל. בנוסף היה קריין בפרסומות טלוויזיה.

הוא היה המספר בסדרת הטלוויזיה לילדים "Bump" של ה-BBC על אודות גור פילים (שתמיד נתקל בחפצים) וחברו ברדי.

### חיים אישיים
ב-1985 התחתן קאדל עם השחקנית רבקה קרופט, בתו של השחקן דייוויד קרופט, מיוצרי הסדרה "הצבא של אבא" . לבני הזוג נולדו שני בנים.

בינואר 1993 לקה קאדל בהתקף לב חמור אחרי הופעה יחד עם ג'ואנה לאמלי ב-"Queen Elizabeth Hall" בלונדון. לדברי הרופאים הסיבה להתקף הייתה העישון - קאדל עישן אז 80 סיגריות ביום. אבל הוא התאושש וארבעה חודשים אחרי שעבר ניתוח מעקפים חזר לשחק במחזה "מסעותי עם דודתי" (עליו זכה בפרס אוליבייה להופעה הקומית הטובה ביותר). ב-11 בספטמבר אותה שנה אובחנה אצלו מחלת סרטן הריאות.

קאדל נפטר ב-6 במרץ 1996 בגיל 45. הוא מת 12 שבועות לפני חברו הטוב ג'רמי סינדן  שאף הוא נפטר מסרטן הריאות.

## פילמוגרפיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:אישים זוכי פרס אוליבייה
קטגוריה:אנגלים שנולדו ב-1950
קטגוריה:בריטים שנפטרו ב-1996
ז'ורז' דומא (לוחם מחתרת)

ממוזער|העץ שניטע לזכר חסיד אומות העולם ז'ורז' דומא  ביד ושם
**ז'ורז' דומא** (בצרפתית: **Georges Dumas**; נהרג ב-26 במרס 1944) היה פעיל המחתרת הצרפתית וחסיד אומות העולם מצרפת שנרצח על ידי שלטון הכיבוש של גרמניה הנאצית בצרפת.

## קורות חיים
דומא היה נשוי לאליזבת לסנואה (Lecanuet), פקיד מס בעיסוקו וחבר המפלגה הסוציאליסטית הצרפתית. הוא מונה למשרה בכירה בעיריית לימוז'.

### פעילותו בתקופת מלחמת העולם השנייה
בתקופת כיבוש צרפת על ידי גרמניה הנאצית במלחמת העולם השנייה היה דומא קצין בכיר במחתרת הצרפתית. הוא היה המפקד האזורי של מחלקה במסגרת המחתרת הצרפתית שנקראה "המחלקה לפעילויות ציבוריות" (Noyautage des administrations publiques), שנודעה בכינויה המקוצר **NAP** .

דומא פעל בלימוז' וסייע ליהודים שנועדו לגרוש. הוא סייע לסימון נתן, ידידה יהודיה של בתו, חברתה ללימודים מבית הספר, למצוא מסתור במנזר בלימוז', מנזר שתפקד גם בתור בית חולים, וביקר במנזר מעת לעת כדי לוודא ששלומה טוב. רק אם המנזר ונזירה נוספת ידעו על זהותה היהודית של סימון. למרות זאת, התגלה דבר ההסתרה על ידי מלשין, וסימון נאלצה לעזוב. דומא השיג עבורה מסמכים מזויפים וכך עשה גם עבור כל משפחתה - הוריה ומספר אחים - כך שכל המשפחה יכלה לעזוב את לימוז' במרס 1944 עזבה המשפחה למחוז קרז ושם שרדה את השואה. 

דומא הציל יהודי נוסף, הנרי סנדלר, לימים נשיא קהילת יהודי לימוז'. סנדלר, ששירת בצבא הגרמני בין 1937 ל-1940, נעצר על ידי משטרת וישי בשנת 1943 בתירוץ שהתחמק מעבודת כפייה, ועמד בפני העברה לרשויות הגרמניות. חבריו של סנדלר פנו לדומא וזה פנה לשלטונות והצליח להביא לשחרורו של סנדלר לפני הסגרתו לגרמנים וגירושו למחנות ההשמדה במזרח. 

במרס 1944 נעצר דומא על ידי הגסטפו והוצא להורג.

## הנצחה
בשנת 1986 הוכר דומא, לאחר מותו, על ידי יד ושם בתור חסיד אומות העולם. בנו של דומא, רולאן דומא, שר החוץ הצרפתי, הוזמן ליד ושם לנטיעת העץ לזכר אביו בשדרת חסידי אומות העולם.

## קישורים חיצוניים
* 

קטגוריה:צרפתים חסידי אומות העולם
קטגוריה:מצילים בשואה: צרפת
קטגוריה:חברי הרזיסטאנס
קטגוריה:חסידי אומות העולם שנרצחו
קטגוריה:צרפתים שנולדו ב-1895
קטגוריה:צרפתים שנפטרו ב-1944
מלקולם

קטגוריה:שמות פרטיים לגברים
קטגוריה:שמות פרטיים סקוטיים
האחים קרמזוב (סרט, 1958)

**האחים קרמזוב** (באנגלית: **The Brothers Karamazov**) הוא סרט קולנוע אמריקאי משנת 1958 המבוסס על רומן בשם זה מאת פיודור דוסטויבסקי בבימויו של ריצ'רד ברוקס.  

סרטים נוספים על אותו רומן היו: סרט אילם גרמני ב-1922, סרט איטלקי ב-1947 וסרט סובייטי ב-1969.

התסריט שונה מהספר ולמרות אורכו לא מופיעים בו כל הגיבורים. העלילה מתרחשת בעיירה ריבסק באימפריה הרוסית ב-1870 ומתארת את היחסים הקשים במשפחת קרמזוב, האב פיודור וארבעת בניו. ליחסים קשים אלה נכנסות שתי נשים ויחסי אהבה-שנאה מובילים לבסוף לרצח.

השחקן לי ג'יי. קוב היה מועמד לפרס אוסקר לשחקן המשנה הטוב ביותר.

## תקציר העלילה
**פיודור קרמזוב** (לי ג'יי. קוב) הוא אלמן משתי נשים. מבלה במסיבות חשק ושתיין כרוני. יש לו ארבעה בנים:
***דימיטרי קרמזוב** - (יול ברינר), הבן הבכור מאשתו הראשונה. קצין בצבא, רודף נשים ומהמר. מבקש כל הזמן הלוואות מאביו אך זה נותן לו רק תמורת שטרות חוב. דימיטרי שונא אותו וטוען כי הכסף שייך לו כירושה מאימו.
***אלכסיי קרמזוב** - (ויליאם שטנר), כומר פרבוסלבי מנסה לקשר ולפשר בין האחים והאב
***איוואן קרמזוב** - (ריצ'רד בייסהרט), עיתונאי ואתאיסט, גר במוסקבה ומשתדל להתרחק מהבעיות במשפחה
***סמרדיאקוב** - (אלברט סלמי), ילד מחוץ לנישואים של פיודור. הוא חולה אפילפסיה ופיודור מתייחס אליו בזלזול.

מלבד משפחת קרמזוב יש בעלילה עוד שתי נשים:
***קטיה** - (קלייר בלום), בתו של קצין בצבא. דימיטרי מסכים להלוות לה 3,000 רובל כדי להציל את אביה הנחשד במעילה. היא מתאהבת בו ומשחררת אותו לאחר מכן בערבות מבית הסוהר בו הוא כלוא בגלל נזק שגרם למסבאה. לאחר שהיא מודיעה לו שירשה סכום כסף נכבד שישחרר אותו מהחובות לאביו, הוא מסכים להתארס אתה למרות שאינו מאוהב בה.
***גרושנקה** - (מריה של), יפהפייה משוחררת בעלת טברנה בעיירה. פיודור קרמזוב מאוהב בה ורוצה לשאת אותה לאישה למרות הבדלי הגילים. גם דימיטרי מאוהב בה וזונח את ארוסתו. מתחיל מאבק קשה בין האב והבן על ליבה של גרושנקה.

המצב במשפחה הולך ומתערער. לאחר שאיוואן אומר לסמרדיאקוב שאין אלוהים הוא מחליט לרצוח את פיודור המתעלל ומזלזל בו.

לילה אחד מגיע דימיטרי לביתה של גרושנקה. כשהוא אינו מוצא אותה בבית הוא מחליט ללכת לבית אביו. לוקח מוט מתכת וכשפיודור יוצא הוא חובט בו אך פוגע במקרה במשרת שנפצע קשה. המשטרה אוסרת את דימיטרי בגלל רצח אביו אך הוא משוכנע שלא הוא הרוצח.

באותו לילה מתוודה סמרדיאקוב באוזני איוואן כי הוא רצח את פיודור. איוואן מורה לו להסגיר את עצמו למשטרה אבל כעבור זמן קצר סמרדיאקוב תולה את עצמו.

בבית המשפט מועלים עדים המאשימים את דימיטרי ברצח. איוואן מוסר כי סמרדיאקוב העיד שהוא הרוצח אך בית הדין לא מקבל זאת. לבסוף עולה לעדות קטיה שרוצה לנקום בדימיטרי ומראה מכתב בכתב ידו בו הוא כותב שירצח את אביו אם לא ימחוק את חובותיו. חבר המושבעים קובע שדימיטרי אשם ברצח.

אלכסיי ואיוואן יודעים שדימיטרי אינו הרוצח ולכן מארגנים בריחה שלו עם גרושנקה למדינה אחרת.

## קישורים חיצוניים

* קדימון לסרט האחים קרמזוב (1958), באתר יוטיוב
## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 1958
קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי מטרו גולדווין מאייר
קטגוריה:סרטי בית משפט אמריקאיים
Constraint-induced aphasia therapy

**טיפול אפאזיה בשיטת אילוץ מותנה** (באנגלית: **CIAT - Constraint-induced aphasia therapy**) היא שיטת שיקום לנפגעי אפאזיה שמשפרת את תפקוד הדיבור ברמה הנוירו-פיזיולוגית אצל נפגעי שבץ מוחי ובפגיעות נוספות של מערכת העצבים המרכזית. מטרת השיטה היא לעודד מטופלים עם אפאזיה להתמקד בערוצי התקשורת שאינם בשימוש אצלם.

חולי אפאזיה, אשר הערוץ המילולי פגוע אצלם, משתמשים לעיתים קרובות בערוץ התקשורתי הנגיש להם ביותר, לדוגמה, ציור או שימוש במחוות גוף. בשיטת טיפול זו מאלצים את המטופלים להימנע משימוש בערוץ התקשורתי שהוא בגדר "ברירת המחדל" עבורם. מנגד, מעודדים אותם להשתמש בערוצי תקשורת חלופיים, כגון המילולי, בהם לא עושים מספיק שימוש או לא עושים שימוש כלל. זאת כדי לעודד את אימון ושיקום הערוץ המילולי הפגוע.

## תהליך הטיפול
טיפול CIAT מתבצע בדרך של חילופי מידע בין מטופלים שונים או בין מטופל ומטפל. דו-שיח, כדוגמה לאינטראקציה מילולית בה המאזין אינו יודע מה הדובר הולך להגיד. בטיפול, שיטה זו מיוצגת כאינטראקציה טיפוסית בין דוברים. התקשורת במצב זה מתבססת על היכולת להפקת משפטים פועליים. הפועל משמש לתיאור פעולות, אירועים או מצבים, וכן מספק מידע על זמן התרחשות, ומשך ההתרחשות.

## היסטוריה
שיטת הטיפול מותנה האילוץ (באנגלית Constraint Induced Therapy CIT) היא שיטת טיפול בתחום השיקום הנירולוגי אשר פותחה בתחילה כדי לטפל בחולים עם פגיעות מוטוריות כרוניות בעקבות שבץ מוחי ונקראה שיטת טיפול לתנועה מותנה אילוץ (באנגלית, CIMT או Constraint Induced Movement Therapy ). רציונל השיטה מתבסס על תיאורית ה-hypothesis Learned non-use. על פי תאוריה זו, בשלבים הראשונים לאחר אירוע מוחי, החולה מפצה על הקושי בשימוש באיבר הפגוע (לדוגמה: יד ימין) באמצעות שימוש מוגבר באיבר הבריא (לדוגמה: היד הנגדית, שמאל). לטענת תומכי הטיפול, פיצוי זה מעכב את השיקום של האיבר הפגוע. על פי תאוריה זו, כדי להפחית התנהגויות פיצוי ועל מנת לאמן את האיבר הפגוע, יש להגביל את תנועת האיבר הבריא. באופן זה האיבר הפגוע מאולץ לפעול, ובכך מעודד את תהליך ההחלמה.

מאחר שנראתה הצלחה בטיפולים המוטוריים בשיטת ההפקה המאולצת (CIMT), הן ברמה התפקודית והן ברמה הנוירו-פיזיולוגית, הותאמה השיטה גם לטיפול שפתי בחולי אפאזיה לאחר שבץ מוחי. כך נוצרה שיטת CIAT. בטיפול זה שמרו על שלושה עקרונות מרכזיים הקיימים גם בשיטת CIMT: הגבלת שימוש באסטרטגיות פיצוי המאלצת שימוש בערוצי התקשורת הפגועים, רמת מורכבות שפתית עולה בהתאם לשיפור ביכולות המטופל, ואינטנסיביות הטיפול (טיפול יומי של מספר שעות).

## עקרונות מנחים לשיטה

השיטה מתבססת על ארבעה עקרונות מנחים:
# היפותזת ה'לא בשימוש' , הסוברת כי יש להפעיל את האיבר הפגוע שאינו בשימוש, וכן למנוע אסטרטגיות פיצוי באמצעות הגבלת האיבר הבריא.
# אימון אינטנסיבי.
# רמת קושי עולה בהתאם ליכולות המטופל.
# הקשר רלוונטי לעולמו האישי של המטופל על מנת לעודד הכללה של הטיפול לחיי היום יום.

## הערות שוליים

קטגוריה:טיפולים רפואיים
קטגוריה:קלינאות תקשורת
בייבי בוס

**בייבי בוס** (באנגלית: **The Boss Baby**) הוא סרט קולנוע בהנפשה ממוחשבת מבית דרימוורקס הנפשה. הסרט יצא לאקרנים ב-31 במרץ 2017. עלילת הסרט מתבססת באופן חופשי על ספר ילדים משנת 2010 באותו השם מאת מרלה פראזי. אולפני ההנפשה של דרימוורקס הפיקו את הסרט, טום מקגראת' ביים על פי תסריט של מייקל מקולרס. את הסרט מפיצה חברת פוקס המאה ה-20.

בשנת 2018 החלה להיות מופצת בנטפליקס סדרת הטלוויזיה "בייבי בוס: גדול בעסקים" שמבוססת על הסרט, ובשנת 2021 יצא לו סרט המשך בשם "בייבי בוס 2: עסק משפחתי".

## עלילה
טים הוא ילד בן שבע שמקנא באחיו התינוק מהיר הדיבור הנושא תיק העסקים. כשטים יוצא למשימה להחזיר לעצמו את אהבת הוריו הוא מגלה מזימה סודית שנרקמה על ידי פרנסיס פרנסיס המנכ"ל של חברת "פאפי קו" שבמרכזה אחיו התינוק. המזימה המאיימת עלולה להביא לחוסר איזון של האהבה בעולם. האחים חייבים להתאחד על מנת "להציל את הוריהם, להחזיר את הסדר לעולם ולהוכיח שאהבה היא כוח אינסופי."

## מדבבים
*אלק בולדווין / חיים זנאתי בתפקיד בייבי בוס
*מיילס בקשי / איתי סולומון בתפקיד טים, האח בן השבע
*טובי מגווייר / ערן מור בתפקיד טים הבוגר, קריין הסרט
*סטיב בושמי / דור צויגנבום בתפקיד פרנסיס אי. פרנסיס, מנכ"ל פאפי קו, הנבל הראשי בסרט
*ג'ימי קימל / לירון ברנס בתפקיד האבא
*ליסה קודרו / הדר שחף-מעיין בתפקיד האימא
[ממוזער|שמאל|אלק בולדווין מקדם את הסרט במהלך כנס [קומיק-קון 2016 בסן דייגו]]
ממוזער|במאי הסרט, טום מקגראת', מקדם את הסרט במהלך כנס קומיק-קון הבינלאומי 2016 בסן דייגו |175px

## הפקה
ב-12 ביוני 2014 הודיעו אולפני ההנפשה של דרימוורקס על כוונתם לשחרר את הסרט לאקרנים ב-18 במרץ 2016. טום מקגראת' הוכרז כמי שיביים את הסרט.

ב-30 בספטמבר 2014 הצטרפו לסרט אלק בולדווין וקווין ספייסי. בולדווין יועד לתפקיד התינוק וספייסי לתפקיד הנבל המרכזי (בהמשך הוחלף על ידי סטיב בושמי). רמזי נייטו ודניס קסקינו הוכרזו כמפיקים בהתבסס על תסריט של מייקל מקולרס.

ב-11 בדצמבר 2014 הודיעו האולפנים שהפצת הסרט נדחתה ובמקומו יופץ במועד המיועד הסרט "קונג פו פנדה 3". באותו שלב טרם נקבע מועד יציאה חלופית לסרט.

ב-22 בינואר 2015 הוחלט על תאריך הפצה חדש, 13 בינואר 2017. ובספטמבר 2015 נדחתה הפצת הסרט ל-10 במרץ 2017, במקום סרט שיתבסס על סדרת ספרי "קפטן תחתונים".

בחודש יוני 2015 נדחתה הפצת הסרט פעם נוספת, הפעם ל-31 במרץ 2017.

הטריילר הרשמי הראשון יצא לאקרנים ב-15 באוקטובר 2016 במסגרת ההפצה הבינלאומית של הסרט "טרולים", ומספר ימים לאחר מכן שוחרר הטריילר לרשת האינטרנט.

## קישורים חיצוניים

* 

* 
**ביקורות**
* 

## הערות שוליים

קטגוריה:סרטי 2017
קטגוריה:סרטי פוקס המאה ה-20
קטגוריה:דרימוורקס הנפשה: סרטים
קטגוריה:סרטי קומדיה מונפשים
קטגוריה:סרטים באנגלית
קטגוריה:סרטים אמריקאיים מבוססי ספרים
קטגוריה:סרטי אנימציה ממוחשבת
קטגוריה:סרטי הנפשה אמריקאיים
קטגוריה:סרטי אנימציה של פוקס המאה ה-20
קטגוריה:סרטים עם מוזיקה מאת הנס צימר
קטגוריה:סרטים על תינוקות
540-549 לפנה"ס

**שימו לב: ערך זה מכיל אירועים מן השנים 549 - 540 לפנה"ס**

## אירועים ומגמות
* 546 לפנה"ס - קרויסוס, מלך לידיה מובס על ידי כורש מלך פרס בקרב ליד קיזילאירמאק.
* 546 לפנה"ס - כורש מלך פרס משלים את כיבוש לידיה והופך את פסארגאדה לבירת הממלכה האחמנית.
* 546 לפנה"ס - כורש מכונן חיל מצב בסרדיס ומשלב את הערים היווניות של איוניה באסיה הקטנה באימפריה הפרסית. כך הוא מרוויח את הנמלים החשובים שממוקמים על הים התיכון.
* 546 לפנה"ס - פייסיסטראטוס, אשר נתמך על ידי תבאי וארגוס, מצליח לבסוף להשתלט על אתונה מידי האריסטוקרטים ומטיל עריצות מתונה, כבוד, ואפילו עמידה איתנה מול האוליגרכיה. באותה השנה פייסיסטראטוס חותך במיסים, מענקים של אדמות ומשאבים נתינים לעניים, לחולים, ולזקנים.
* 544 לפנה"ס - אנשים מטאוס מהגרים לאבדרה בשביל להתחמק מעול פרס.
* 543 לפנה"ס - פייסיסטראטוס, טיראן אתונה מטהר את האי דלוס.
* 540 לפנה"ס - כורש תוקף את בבל.
* 540 לפנה"ס - העיר היוונית אליאה בדרום איטליה נוסדה בשנה זו.
* 540 לפנה"ס - הפרסים כובשים את היער הליקינית קסנתוס שממוקמת בדרום טורקיה של ימינו.

## אנשים משמעותיים
* 549 לפנה"ס - לידתו של דריווש הראשון.
* 547 לפנה"ס - מותו של קרויסוס
* 546 לפנה"ס - מותו של הפילוסוף היווני, אנכסימנדרוס.
* 543 לפנה"ס - מותו של גאוטמה בודהה.
* 543 לפנה"ס - מותו של תאלס איש מילטוס, פילוסוף יווני.
* אמאסיס - צייר יווני.

## קישורים חיצוניים

*
קטגוריה:המאה ה-6 לפנה"ס לפי שנים
550-559 לפנה"ס

**שימו לב: ערך זה מכיל אירועים מן השנים 559 – 550 לפנה"ס**

## אירועים ומגמות
* 559 לפנה"ס – מלך פרס כנבוזי הראשון מת ומוחלף על ידי בנו כורש הגדול.
* 556 לפנה"ס – פייסיסטראטוס מגורש מאתונה לאביה.
* 556 לפנה"ס – לבאשי-מרדוך מומלך לאחר מות אביו, נרגל שראצר, למלך בבל.
* 556 לפנה"ס – נבונאיד מתמנה למלך בבל לאחר רציחתו של לבאשי-מרדך.
* 550 לפנה"ס – יישוב יוון בידי היוונים מסתיים.
* 550 לפנה"ס – אבדרה נחרבת על ידי תראקיה.
* 550 לפנה"ס – מושלמת בניית מקדש ארטמיס באפסוס.
* 550 לפנה"ס – כורש הגדול מדיח את אסטיאגס מלך מדי, ייסוד האימפריה הפרסית.
* 550 לפנה"ס – נבנה מקדש הרה בפאיסטום.
* 550 לפנה"ס – גאוטמה בודהה מייסד את הבודהיזם בצפון הודו לאחר 6 שנים של תרגול שלווה ומדיטציה.
* קרתגו כובשת את סיציליה, סרדיניה וקורסיקה.

## אישים משמעותיים
* 558 לפנה"ס – מותו של סולון, מדינאי, משורר, ומחוקק אתונאי.
* 556 לפנה"ס – לבאשי-מרדוך מלך בבל למשך תשעה חודשים עד הירצחו.
* 556 לפנה"ס – לידתו של סימונידאס איש קיאוס.
* 28 בספטמבר 551 לפנה"ס – לידתו של קונפוציוס.
* 551 לפנה"ס – מותו של זרתוסטרה מייסד הזורואסטריות.
* 550 לפנה"ס – לידתו של אפיכרמוס, מחזאי יווני (מת ב-460 לפנה"ס).

## קישורים חיצוניים

*
קטגוריה:המאה ה-6 לפנה"ס לפי שנים
מגדל המים (יד מרדכי)

250px|ממוזער|שמאל|בול ליום העצמאות ה-4 של מדינת ישראל
**מגדל המים ביד מרדכי** הוא שרידים של מגדל מים הרוס, שניצב על גבעה בלב קיבוץ יד מרדכי. המגדל, יחד עם פסל של מרדכי אנילביץ' מהווים את סמל היישוב, שהונצח במקומות רבים, לרבות בבול.
## היסטוריה
מגדל המים, ששימש לאספקת מים מבאר מקומית לקיבוץ "יד מרדכי" ולשדותיו, הוקם בשנת 1945 על גבעה במרכז היישוב, בראשית ימיו של הקיבוץ. במהלך קרב יד מרדכי ההירואי במלחמת העצמאות, הופגז המגדל על ידי כוחות מצריים וחורר על ידי הפגזים. אף שהמגדל יצא מכלל שימוש, הוא נותר עומד על תילו. לאחר הקרב, פארוק, מלך מצרים ביקר בקיבוץ והצטלם למרגלות המגדל, שם גם ערכו לו מפקדיו סיור במקום.

לאחר מבצע יואב, ב־5 בנובמבר 1948, שוחרר הקיבוץ על ידי חטיבת גבעתי של צה"ל. סיפור רווח מספר כי המגדל קרס באותו היום שבו חזרו חברי הקיבוץ ליישוב, כבמעין סמל לעמידה על המשמר עד לרגע שחרורו. כיום נותר מכל הבטון העצום נטוי מעט על מקומו, וניתן לראות בו בבירור את החורים והשברים שנוצרו בו במהלך המלחמה. בחזית המגדל הוצב שלט המספר את תולדותיו, יחד עם תמונות המתארות את עברו.

במרכז הקיבוץ, בסמוך למגדל המים שהופגז, הוצבה בשנת 1951 אנדרטה לזכרו של מרדכי אנילביץ', מפקד מרד גטו ורשה שנהרג במרד בשנת 1943, ועל שמו נקרא הקיבוץ "יד מרדכי". את האנדרטה יצר נתן רפופורט, והיא הוצבה ליד מגדל המים הנושא את סימני הירי מתש"ח, כדי להנציח את הקשר שבין השואה והתקומה. האנדרטה ממוקמת על גבעה המאפשרת תצפית נאה על האזור וכוללת רחבת טקסים. לרגלי הגבעה מתקיימת מדי שנה עצרת גדולה ביום הזיכרון לשואה ולגבורה. 


קובץ:Historical images of Yad Mordechai IMG 6826.JPG|בניית המגדל, 1945
קובץ:Historical images of Yad Mordechai IMG 68251.JPG|המגדל ב-1946
קובץ:Historical images of Yad Mordechai IMG 6824.JPG|המגדל, מחורר ועדיין עומד, לאחר מבצע יואב
קובץ:Historical images of Yad Mordechai IMG 6823.JPG|לאחר הקריסה, 1949


## ראו גם
* מוזיאון יד מרדכי משואה לתקומה

## קישורים חיצוניים

*  סיור וירטואלי - מגדל המים ביד מרדכי - אתר מורשת, באתר youtube, 13 במרץ 2020
* 
* אתר שיחזור קרב יד מרדכי, באתר טיולי
* אנדרטת מרדכי אנילביץ', באתר מוזיאון יד מרדכי
* תולדות הקבוץ, באתר מוזיאון יד מרדכי
* אנדרטה, באתר אטרקציות תיירות יד מרדכי

## הערות שוליים

קטגוריה:קרבות החזית המצרית במלחמת העצמאות
קטגוריה:ישראל: מגדלי מים
קטגוריה:אתרי מורשת במחוז דרום
קטגוריה:יד מרדכי
סולם הסטטוס קוו

[שמאל|ממוזער|סולם הסטטוס קוו ב[כנסיית הקבר, בתמונה שצולמה בשנת 2009, הסולם נשאר בדיוק באותו המקום מאז המאה ה-18]]
[שמאל|ממוזער|הסולם נראה בבירור בתמונה מ[שנות השמונים של המאה ה-19 מתחת לחלון הימני בקומה העליונה]]

**סולם הסטטוס קווֹ** (באנגלית: **Immovable Ladder**, מילולית: "הסולם שאי אפשר להזיז", בערבית: **السُّلَّم الثَّابِت**, מילולית: "הסולם העומד במקומו") הוא סולם מעץ ארז, העומד לרגלי אחד מחלונות הקומה השנייה, של כנסיית הקבר בירושלים.

## הסטטוס קווֹ בין העדות הנוצריות בירושלים
במהלך ההיסטוריה קנו להן עדות נוצריות שונות "חזקות" על חלקים בכנסייה. הוויכוחים בין העדות על גבולות חזקות אלו הביאו במהלך המאה ה-19 לניסוחם של הסכמי סטטוס קוו: נקבעו שעות תפילה לכל עדה, סדר הדלקת הפמוטים ומנורות השמן בכנסייה ואפילו על אילו מרצפות מותר לבני עדה מסוימת לדרוך בדרכם ממקום התפילה שלהם אל הקבר הקדוש.

כחלק מהסכם הסטטוס קוו, לא ניתן להזיז את הסולם ממקומו, והוא ניצב במקום זה כבר יותר מ-250 שנה (מלבד מספר פעמים בהן הוזז).

## הסולם
עד שנת 1831, היו שערי הכנסייה נפתחים רק בחגים מיוחדים, באישור השלטון המוסלמי. בכל זמן אחר היו השערים נעולים והנזירים הנוצרים נאלצו לשהות בכנסייה ב"מאסר בית". מזונם של הנזירים בני העדה הארמנית הועלה אליהם מבעד לחלון הפתוח שבקומה העליונה, והנזירים היו משתמשים בסולם על מנת לצאת מהחלון. כיום, אין לסולם שימוש. אולם, מכיוון שהסולם נכלל בהסכמי הסטטוס קוו, אסור להזיזו ממקומו למרות שמכול בחינה מעשית ורוחנית, הוא מיותר.

האפיפיור פאולוס השישי קבע בשנת 1964 כי הסולם יישאר במקומו עד שהכנסייה הקתולית והכנסייה האורתודוקסית תתאחדנה.

## קישורים חיצוניים

* THE CHURCH AND THE LADDER: FROZEN IN TIME, ג'יימס לנקסטר, תיאור ותמונות של הסולם במהלך השנים, כולל פעמים שהזיזו אותו.

## הערות שוליים

[ממוזער|מרכז|300px|חזית כנסיית הקבר ב[תחריט מספרו של אלעזר הורן, 1728, ובו העדות המוקדמת ביותר לנוכחותו של סולם הסטטוס קווֹ]]
קטגוריה:ירושלים: כנסיות ומנזרים
הדיוויזיה ה-15 (ורמאכט)

**הדיוויזיה ה-15** (בגרמנית: **15. Infanterie-Division**) הייתה דיוויזיית חיל רגלים של ה במלחמת העולם השנייה. הדיוויזיה לחמה בפלישה לפולין, במערכה על צרפת, ובקרבות שונים בחזית המזרחית.

## היסטוריה
הדיוויזיה הוקמה ב-1 באוקטובר 1934 בווירצבורג, והועמדה תחת פיקוד פרידריך וילהלם ברנדט. במהלך המערכה בפולין הייתה הדיוויזיה חלק מהקורפוס ה-12 במסגרת הארמייה הראשונה בחזית המערבית, ובמהלך המערכה על צרפת לחמה הדיוויזיה כחלק מהקורפוס ה-9 במסגרת הארמייה השנייה. ב-21 בנובמבר 1940 נלקח שליש מהדיוויזיה, לצורך הקמת הדיוויזיה ה-113. במהלך מבצע ברברוסה הייתה הדיוויזיה חלק מהקורפוס ה-35, ולאחר מכן חלק מהקורפוס הממונע ה-46 במסגרת ארמיית הפאנצר השנייה, ולאחר מכן לחמה בקרב סמולנסק כחלק מקורפוסים שונים במסגרת הארמייה הרביעית, עמה לחמה אף בקרב על מוסקבה. בפברואר 1942 הועברה הדיוויזיה תחת פיקוד ארמיית הפאנצר הרביעית, ובקיץ אותה שנה הועברה תחת פיקוד הארמייה הראשונה בצרפת. בקיץ 1943 לחמה הדיוויזיה כחלק מקורפוס הפאנצר ה-57 במסגרת ארמיית הפאנצר הרביעית, ולאחר מכן במסגרת ארמיית הפאנצר הראשונה בקרב חרקוב השלישי, ולאחר מכן לחמה בקרבות השונים באוקראינה ובכלל זה בקרב דנייפר. בינואר 1944 הוכפפה הדיוויזיה לארמייה השישית, ולחמה עמה בקרבות באוקראינה וברומניה, ובכלל זה במבצע יאשי-קישינב, וב-5 בספטמבר 1944 הושמדה הדיוויזיה. ב-17 באוקטובר הוקמה הדיוויזיה מחדש, והועמדה תחת פיקוד הארמייה השמינית, עמה לחמה בקרבות בהונגריה ובסלובקיה. באפריל 1945 הועברה הדיוויזיה תחת פיקוד ארמיית הפאנצר הראשונה, עמה לחמה בקרבות במוראביה עד סוף המלחמה.

## מפקדים

## קישורים חיצוניים

* הדיוויזיה ה-15 באתר lexikon-der-wehrmacht 

## הערות שוליים

15
קורפוס האס אס ה-18

**קורפוס האס אס ה-18** (בגרמנית: **XVIII. SS-Armeekorps**) היה קורפוס של הוואפן אס אס שלחם במלחמת העולם השנייה.

## היסטוריה
הקורפוס הוקם בדצמבר 1944, וכמפקדו מונה היינץ ריינפרט. הוא נכלל במסגרת הארמייה ה-19 שהייתה חלק מקבוצת ארמיות אוברריין. הקורפוס הגן על הריין העליון כנגד התקדמות בעלות הברית, ובייחוד הארמייה הצרפתית הראשונה והארמייה האמריקנית השביעית. בפברואר 1945 פורקה קבוצת ארמיות אוברריין, והקורפוס נכלל במסגרת קבוצת ארמיות G. מפקד הארמייה ה-19 אריך ברנדנברגר נכנע לכוחות צבא ארצות הברית ב-21 באפריל 1945, אולם הקורפוס ה-18 סירב להיכנע והמשיך להילחם באזור גבול שווייץ עד שנכנע ב-8 במאי עם כניעת גרמניה.

## מפקדים
* גרופנפיהרר היינץ ריינפרט (דצמבר 1944 - 12 בפברואר 1945)
* אוברגרופנפיהרר גאורג קפלר (12 בפברואר 1945 - 8 במאי 1945)

## קישורים חיצוניים
* קורפוס האס אס ה-18 באתר lexikon-der-wehrmacht 
* קורפוס האס אס ה-18 באתר Axis History 
18
560-569 לפנה"ס

**שימו לב: ערך זה מכיל אירועים מן השנים 569 - 560 לפנה"ס**

## אירועים ומגמות
* 567 לפנה"ס -סרוויוס טוליוס מלך רומא חוגג טריומף בעקבות ניצחונו על האטרוסקים.
* 566 לפנה"ס - המשחקים הפאן-אתנאיים של יוון העתיקה מתקיימים בפעם הראשונה. התחרות נערכת באתונה.
* 562 לפנה"ס - אמל-מרדוך מתמנה למלך בבל לאחר מות אביו, המלך נבוכדנאצר השני.
* 560 לפנה"ס - נרגל שראצר רוצח את אמל-מרדוך ומשתלט על המלוכה בבבל.
* 560 לפנה"ס - קרויסוס מתמנה למלך לידיה.
* 560 לפנה"ס - אריסטוקרט בשם פייסיסטראטוס תופס את האקרופוליס באתונה ומכריז על עצמו כטיראן אתונה. הוא מודח מתפקידו כטיראן אתונה עוד באותה השנה.

## אנשים משמעותיים
* 564 לפנה"ס - מותו של איזופוס, ממשיל משלים יווני.
* אפריל, 563 לפנה"ס - לידתו של גאוטמה בודהה בלומביני שבנפאל.
* 563 לפנה"ס - מותה של המלכה מאיה, אמו של גאוטמה בודהה.
* 562 לפנה"ס - מותו של נבוכדנאצר השני מלך בבל אשר החריב את בית המקדש הראשון.

## קישורים חיצוניים

*
קטגוריה:המאה ה-6 לפנה"ס לפי שנים
קורפוס הפרשים הקוזאקים אס אס ה-15

**קורפוס הפרשים הקוזאקים אס אס ה-15** (בגרמנית: **XV. SS-Kosaken-Kavallerie-Korps**) היה קורפוס פרשים של הוואפן אס אס שלחם במלחמת העולם השנייה.

## היסטוריה
הקורפוס הוקם ב-2 בינואר 1945, וכמפקדו מונה הלמוט פון פנוויץ. הוא נועד לאחד את כל יחידות הפרשים הקוזאקיות שלחמו במסגרת הוואפן אס אס. קוזאקים אלו היו ברובם עריקים מהצבא האדום, ואורגנו בשתי דיוויזיות: דיוויזיית הפרשים הקוזאקים הראשונה ודיוויזיית הפרשים הקוזאקים השנייה. שתי הדיוויזיות הוצבו באזור קרואטיה, וניהלו שם קרבות כנגד הפרטיזנים היוגוסלבים של טיטו. הקורפוס נכלל במסגרת קבוצת ארמיות F, ומאוחר יותר במסגרת קבוצת ארמיות E. פנוויץ נכנע לצבא הבריטי בראש הקורפוס ב-9 במאי, לאחר שהובטח לו כי הוא ואנשיו לא יוסגרו לידי ברית המועצות. כמה שבועות לאחר מכן הפרו הבריטים את ההבטחה, והסגירו את כל הקוזאקים העריקים לידי הסובייטים. פנוויץ התלווה אל אנשיו בעונש עבודות הפרך שקיבלו, וב-1947 הוצא להורג במוסקבה.

## קישורים חיצוניים

* קורפוס הפרשים הקוזאקים אס אס ה-15 באתר lexikon-der-wehrmacht 
* קורפוס הפרשים הקוזאקים אס אס ה-15 באתר Axis History 

15
קטגוריה:יחידות מתנדבים זרות בוואפן אס אס
קטגוריה:ברית המועצות במלחמת העולם השנייה
קטגוריה:קוזאקים
מייצ'יסלב ויינברג

**מייצ'יסלב (משה, מואיסי) ויינברג** (ברוסית: **Mieczysław Weinberg, Моисей Самуилович Вайнберг**; 8 בדצמבר 1919 - 26 בפברואר 1996) היה מלחין יהודי רוסי יליד פולין.

## קורות חיים
ויינברג נולד ב-1919 למשפחה יהודית בוורשה. אביו, שמואל ויינברג, היה מנצח ומלחין של תיאטרון יידיש בבירת פולין, ולאחר מכן בקישינב. בנו החל ללוותו כבר בגיל 10. בגיל 12 נכנס לקונסרבטוריון של ורשה וסיים אותו ב-1939. עם פרוץ מלחמת העולם השנייה נמלט לברית המועצות ובה חי את שארית ימיו. מרבית משפחתו נרצחה בשואה. הוא התיישב במינסק. לאחר הפלישה הנאצית לברית המועצות, נמלט מזרחה ובסופו של דבר הגיע עד העיר טשקנט, שם כתב עבור האופרה המקומית. טשקנט הכיר שם את המלחין דמיטרי שוסטקוביץ', שהתרשם ממנו עד מאוד. ויינברג אמר לימים כי מפגש זה היה עבורו כמו לידה מחדש.

הממסד המוזיקלי הסובייטי לא החרים רשמית את יצירותיו, אך התעלם ממנו כליל. הוא התפרנס מכתיבת מוזיקה לתיאטרון ולקרקסים. ואולם, לאחר שנרצח חותנו מיכאלס ב-1948 החלו סוכנים סובייטיים לעקוב אחריו. ב-1953 נאסר באשמת 'לאומנות יהודית בורגנית', כחלק ממשפט הרופאים. הוא ניצל בזכות מותו של סטלין, וזכה ל ("רהביליטציה") זמן קצר לאחר מכן.

ויינברג עבר למוסקבה, ניגן בפסנתר והלחין, והתגורר סמוך לשוסטקוביץ'. שני המלחינים נפגשו והחליפו רעיונות כמעט מדי יום ביומו. הוא זכה להכרה ויצירותיו נוגנו על ידי מבצעים בולטים בברית המועצות, ביניהם דוד אויסטרך, לאוניד קוגן, מסטיסלב רוסטרופוביץ' ואמיל גיללס, והמנצחים רודולף ברשאי וקיריל קונדראשין.

בשנותיו האחרונות חלה במחלת קרוהן ובעטייה נותר רתוק לביתו. עם זאת, הוא המשיך ליצור ולהלחין. על פי עדות אחת, כחודשיים לפני פטירתו ב-1996 הוא המיר את דתו לנצרות אורתודוקסית. כעשר שנים לאחר מכן הלכה וגברה ההתעניינות בו ברוסיה ומחוצה לה.

## יצירה
ויינברג היה מלחין פורה ביותר. בין היתר, הוא חיבר 22 סימפוניות, שני קונצ'רטי לחליל (הפרק השני - לארגו - של הקונצ'רטו מס' 2 ראוי לציון מיוחד) וקונצ'רטו לצ'לו, הראוי להיחשב לאחת מפסגות יצירתו. ראויה לציון גם הפנטזיה שלו לצ'לו ולתזמורת וכן הרפסודיה על נושאים מולדביים. הוא חיבר מוזיקה קאמרית, ובכלל זה 17 רביעיות מיתרים. יצירתו כוללת גם שבע אופרות, ביניהן האופרה הנוסעת.

בין יצירותיו יש כמה בעלות נושאים יהודיים: הסינפונטה הראשונה שלו היא 'על נושאים יהודיים', הסימפוניה ה-21 שלו נקראת 'קדיש' וברפסודיה על נושאים מולדביים בולטים מוטיבים מסגנון הכליזמר.

## חייו האישיים
בשנת 1942 התחתן וינברג עם נטליה וובסי (2014-1921), בתו של השחקן הנודע שלמה מיכאלס. מנישואין אלו נולדה בתו ויקטוריה. בשנת 1970 התגרש וינברג מנטליה. באמצע שנות ה-70 עלו נטליה וויקטוריה לישראל. וינברג התחתן בשנית עם אולגה רחלסקי, בתו של רופא יהודי. מנישואין אלו נולדה בתו אנה.

## קישורים חיצוניים

* 
* 

## הערות שוליים

קטגוריה:מלחינים יהודים רוסים
קטגוריה:מלחינים יהודים סובייטים
קטגוריה:מלחינים יהודים פולנים
קטגוריה:פסנתרנים יהודים פולנים
קטגוריה:פסנתרנים יהודים רוסים
קטגוריה:מהגרים מפולין לברית המועצות
קטגוריה:מוזיקה של המאה ה-20
קטגוריה:מלחינים מן המאה ה-20
קטגוריה:רוסים שנולדו ב-1919
קטגוריה:רוסים שנפטרו ב-1996
קנת' לונרגן

**קנת' לונרגן** (באנגלית: **Kenneth Lonergan**; נולד ב-16 באוקטובר 1962) הוא מחזאי, תסריטאי ובמאי קולנוע יהודי-אמריקאי, זוכה פרס אוסקר לתסריט המקורי הטוב ביותר לשנת 2016 עבור סרטו "מנצ'סטר ליד הים".

## ביוגרפיה
לונרגן נולד ברובע הברונקס שבניו יורק, בן לאב נוצרי ממוצא אירי ולאם יהודייה. למד מחזאות ובימוי באוניברסיטת וסליאן ובאוניברסיטת ניו יורק.

לונרגן נשוי לשחקנית ג'יי סמית'-קמרון ואב לבת אחת.

### תיאטרון
לונרגן הצטרף לקבוצת התיאטרון "Naked Angels" במסגרתה הועלו המחזות הראשונים שלו. ב-1996 הוצג באוף ברודוויי מחזהו "מותק של נעורים" שהיה מועמד ב-1997 לפרס דרמה דסק, בשנת 2002 עלה המחזה גם בתיאטראות וסט אנד ובשנת 2014 הועלה עיבוד למחזה בתיאטרון קורט שבברודוויי והיה מועמד לפרס טוני. בשנת 2000 הוצג מחזהו "The Waverley Gallery" והיה מועמד לפרס פוליצר לדרמה. בשנת 2002 הוצג מחזהו "גיבור הלובי" ("Lobby Hero") שהיה מועמד לפרס דרמה דסק, לפרס אוליבייה ולפרס מעגל המבקרים החיצוני. בישראל הוצג המחזה בתיאטרון חיפה בבימויו של משה נאור. בשנת 2009 עלה מחזהו "The Starry Messenger".

### קולנוע
לונרגן כתב את התסריט לסרט "בואו נדבר על זה" שיצא לאקרנים בשנת 1999, הסרט זכה להצלחה גדולה ולונרגן כתב את התסריט גם לסרט ההמשך "בואו נדבר על זה פעם שנייה" שיצא ב-2002. כמו כן כתב את התסריט לסרט האנימציה הקומי "הרפתקאות רוקי ובולווינקל" שיצא בשנת 2000.

ביים וכתב את התסריט לסרט "מישהו לסמוך עליו" שיצא בשנת 2000 ואף שיחק בו בתפקיד משני. הסרט זכה לביקורות משבחות, ולהוקרות רבות בהן פרס חבר המושבעים של פסטיבל סאנדנס, פרס אינדפנדנט ספיריט לסרט הראשון ולתסריט הטוב ביותר, פרס סטלייט לתסריט המקורי הטוב ביותר, היה מועמד לפרס אוסקר לתסריט המקורי הטוב ביותר ומועמד לפרס גלובוס הזהב לתסריט הטוב ביותר.

לונרגן היה שותף לכתיבת התסריט לסרט "כנופיות ניו יורק" שיצא ב-2002. על חלקו בכתיבה היה מועמד לפרס אוסקר לתסריט המקורי הטוב ביותר, מועמד לפרס באפט"א לקולנוע לתסריט הטוב ביותר ומועמד לפרס גילדת התסריטאים של אמריקה.

ב-2011 יצא סרטו "מרגרט" אותו כתב וביים. על הסרט החל לעבוד ב-2005 אך במשך שנים היה בסכסוכים משפטיים עם מפיצי הסרט בשלב הפוסט-פרודקשן בנושאי עריכתו ואורכו.

ב-2016 יצא לאקרנים הסרט "מנצ'סטר ליד הים" אותו כתב וביים. הסרט היה מועמד לפרס אוסקר לסרט הטוב ביותר ולפרס גלובוס הזהב לסרט הטוב ביותר. לונרגן זכה בפרס אוסקר לתסריט המקורי הטוב ביותר, היה מועמד לפרס אוסקר לבמאי הטוב ביותר, לפרס גלובוס הזהב לבמאי הטוב ביותר ולפרס גלובוס הזהב לתסריט הטוב ביותר. הוא זכה בפרס סטלייט לבמאי הטוב ביותר והסרט זכה בפרס לסרט העצמאי הטוב ביותר, כמו כן זכה בפרס התסריט הטוב ביותר מטעם איגוד מבקרי הקולנוע ובפרס באפט"א לקולנוע לתסריט המקורי הטוב ביותר.

## קישורים חיצוניים

## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:הברונקס: אישים
קטגוריה:במאי קולנוע יהודים אמריקאים
קטגוריה:תסריטאי קולנוע יהודים אמריקאים
קטגוריה:מחזאים יהודים אמריקאים
קטגוריה:זוכי פרס באפט"א לתסריט המקורי הטוב ביותר
קטגוריה:זוכי אוסקר: התסריט המקורי הטוב
קטגוריה:בוגרי בית הספר לאמנויות על שם טיש באוניברסיטת ניו יורק
קטגוריה:בוגרי אוניברסיטת וסליאן
קטגוריה:אמריקאים שנולדו ב-1962
הדיוויזיה ה-11 (ורמאכט)

**הדיוויזיה ה-11** (בגרמנית: **11. Infanterie-Division**) הייתה דיוויזיית חיל רגלים של הורמאכט אשר לחמה במלחמת העולם השנייה.

## היסטוריה
הדיוויזיה הוקמה ב-1 באוקטובר 1934, וכמפקדה הראשון מונה גינטר פון נייבלשוץ. במהלך המערכה בפולין לחמה בפיקודו של מקס בוק, כחלק מהקורפוס ה-1 שהיה חלק מהארמייה השלישית. בדצמבר 1939 הועברה לכוחות העתודה, והוצבה באזור הריין התחתון כחלק מהארמייה השישית במסגרת קבוצת ארמיות B. בשנת 1940, במהלך המערכה על צרפת ועל ארצות השפלה, לחמה כחלק מהקורפוס ה-1 במסגרת הארמייה הרביעית,  השתתפה בפריצת הדרך בסום, וברדיפת הכוחות של צבא צרפת אל הסן והלואר.

ביוני 1940 נכללה במסגרת הארמייה ה-18, והועברה אל החוף האטלנטי. בהמשך נכללה במסגרת הארמייה השביעית שהייתה חלק מקבוצת ארמיות D, והוצבה ככוח כיבוש בצרפת. במהלך מבצע ברברוסה לחמה הדיוויזיה במסגרת הקורפוס ה-1 כחלק מהארמייה ה-18, ולמשך זמן קצר כחלק מארמיית הפאנצר הרביעית ומהארמייה ה-16 במסגרת קבוצת ארמיות צפון. הקורפוס חצה את הממל דרך טילזיט, וכבש את טאורגה, קלם ושאולאי. לאחר מכן חדר אל לטביה כבש את באוסקה והגיע עד הדווינה.

בשנת 1943 הדיוויזיה השתתפה בקרב לדוגה השלישי ובמצור על לנינגרד. היא לחמה בחזית המזרחית תחת קורפוסים שונים במסגרת הארמייה ה-18 עד סוף המלחמה. באוגוסט הדיוויזיה נסוגה יחד עם כל קבוצת ארמיות צפון לקורלנד שבלטביה, ועד מהרה שונה שמה של קבוצת הארמיות לקבוצת ארמיות קורלנד. הדיוויזיה נותרה מכותרת בקורלנד עד שנכנעה ב-8 במאי 1945.

## מפקדים

## קישורים חיצוניים

* הדיוויזיה ה-11 באתר lexikon-der-wehrmacht 
* הדיוויזיה ה-11 באתר Axis History 

11
הדיוויזיה ה-46 (ורמאכט)

**הדיוויזיה ה-46** (בגרמנית: **46. Infanterie-Division**) הייתה דיוויזיית חיל רגלים של הורמאכט במלחמת העולם השנייה. הדיוויזיה לחמה בפלישה לפולין, במערכה על צרפת, ובקרבות שונים בחזית המזרחית. לאחר מכן הוסבה הדיוויזיה ל**דיוויזיית הפולקסגרנדיר ה-46**, שלחמה בהונגריה ובמוראביה.

## היסטוריה
### הדיוויזיה ה-46
הדיוויזיה הוקמה ב-24 בנובמבר 1938 בקרלסבד, והועמדה תחת פיקוד פאול פון האזה. במהלך המערכה בפולין לחמה הדיוויזיה כחלק מהקורפוס ה-4 במסגרת הארמייה העשירית, ובמהלך המערכה על צרפת לחמה הדיוויזיה בשלב השני כחלק מהקורפוס ה-38 במסגרת הארמייה הרביעית. במהלך המערכה בבלקן לחמה הדיוויזיה כחלק מהקורפוס ה-50 במסגרת הארמייה ה-12, ובמהלך מבצע ברברוסה הייתה הדיוויזיה בתחילה בעתודת הOKH כחלק מהקורפוס הממונע ה-40 במסגרת הארמייה השנייה, ולאחר מכן הועברה תחת פיקוד הארמייה ה-11, ולחמה עמה בגזרה הדרומית. בדצמבר 1941 לחמה הדיוויזיה בקרב קרץ', ובעקבות נסיגתה מעמדותיה הודח מפקד הקורפוס ה-42 הנס פון שפונק והועמד לדין. לאחר מכן לחמה הדיוויזיה בקרבות השונים בחצי האי קרים, ולאחר מכן המשיכה להילחם בקרבות באוקראינה כחלק מהארמייה ה-17 וארמיית הפאנצר הראשונה. בינואר 1945 הוכפפה הדיוויזיה לקורפוס הפאנצר ה-57, עמו לחמה בקרבות באוקראינה וברומניה כחלק מהארמיות השישית והשמינית לסירוגין, ובכלל זה במבצע יאשי-קישינב. לאחר מכן לחמה הדיוויזיה בקרבות בהונגריה, ובכלל זה במצור על בודפשט.

### דיוויזיית הפולקסגרנדיר ה-46
במרץ 1945 שונה שמה של הדיוויזיה ל**דיוויזיית הפולקסגרנדיר ה-46**, שלחמה בקרבות בהונגריה כחלק מהארמייה השמינית, ובמאי 1945 הועברה תחת פיקוד ארמיית הפאנצר הראשונה, עמה לחמה בקרבות במוראביה עד סוף המלחמה.

## מפקדים

## קישורים חיצוניים
* הדיוויזיה ה-46 באתר lexikon-der-wehrmacht 
* דיוויזיית הפולקסגרנדיר ה-46 באתר lexikon-der-wehrmacht 

46